Komeleya Ehmedê Xanî
Komeleya Ehmedê Xanî di dîroka 01.02.2013'an de li Bakurê Kurdistanê bajarê Rihayê ji aliyê çend kesên kurdperwer ên dilsozên Ehmedê Xanî ve hate vekirin. 

Navê komeleyê ê bi tirkî Uluslararası Ahmed-i Hani Toplum Araştrmaları Merkezi Derneği û bi kurdî jî Komeleya Ehmedê Xanî ya Navenda Lêkolînên Civakî ya Navnetewî ye.

Armanca vekirina Komeleya Ehmedê Xanî bi taybetî li Rihayê ku hestên kurdewariyê kêm bûne û li tevahiya Kurdistanê xizmeta ziman û çanda gelê kurd e. Komele dixwaze di nav civaka kurd de felsefeya Ehmedê Xanî ya Dewletbûnê belav bike û gelê kurd li fikra Ehmedê Xanî ya Dewletbûnê xwedî derkeve.

Di nav rêvebir û endamên Komeleya Ehmedê Xanî de 5 mamosteyên zimanê kurdî hene û herwiha li bajarên Enqere, Mêrdîn, Diyarbekir, Şirnex û Stembolê jî endamên xwe hene.

Komele xizmetên xwe zêdetirî bi dayîna qursên zimanê kurdî dimeşîne. Di sala 2016'an de di dîroka Rihayê de yekem car dersên kurdî dane Baroya Rihayê û gelek parêzer beşdarî qursa zimanê kurdî bûn. Herwiha hetanî niha li ser mijarên siyasî û çandî di derheqê gelê kurd de gelek rapor amade kirine.

Ehmedê Xanî